(Aangestuur vanaf Breslau)
Koördinate 51°7′N 17°2′O﻿ / ﻿51.117°N 17.033°O﻿ / 51.117; 17.033
Stigting (eerste verwysing) Omstreeks 900
- Totaal 293 vk km
Hoogte bo seevlak 111 m
- Totaal (30 Junie 2014) 633 105
- Bevolkingsdigtheid 2 159,7/vk km
- Metropolitaanse gebied 1 038 000
- Gemiddelde jaarlikse temperatuur 8,3 °C
- Gem. temp. Januarie/Julie -1,8 / 17,6 °C
- Gemiddelde jaarlikse neerslae 591 mm
Burgemeester Rafał Dutkiewicz
Amptelike Webwerf www.wroclaw.pl/
Raadhuis van Wroclaw – 1900
Breslau – XVII
Wrocław ([ˈvrɔtswaf] luister (hulp·inligting), Duits: Breslau, Silesiese Duits: Brassel), is die vierde grootste stad van Pole met 'n bevolking van meer as 630 000, die administratiewe hoofstad van die woiwodskap Neder-Silesië en van die gelyknamige landelike distrik. Wrocŀaw fungeer as setel van 'n Rooms-Katolieke aartsbiskop, 'n Evangelies-Lutherse diosesaanbiskop, en met talle akademiese instellings en navorsingsinstitute asook teaters en museums, as die kulturele en wetenskaplike sentrum van Silesië.
Die stad is aan die Oder-rivier en in die sentrum van 'n belangrike landbou- en mynbougebied geleë. Sy belangrikste nywerhede sluit masjienbou en metaalverwerking in.
Wrocław/Breslau word as hoofstad van die gewes Silesië beskou en was tussen 1919 en 1945 ook die hoofstad van die nuutgestigte Pruisiese provinsie Neder-Silesië. Voor hierdie periode was Breslau die hoofstad van die provinsie Silesië en het – in die tydperk van die Nasionaalsosialisme – as administratiewe sentrum van die Reichsgau Neder- en Sentraal-Silesië gedien.
In 1945 het Breslau onder Poolse administrasie gekom en die oorspronklike Duitse bevolking is verdryf. Poolse setlaars en burgers wat deur die Sowjet-owerheid uit Lemberg en ander gebiede van die vroeëre Oos-Pole verdryf is, het hier 'n nuwe tuiste gevind. Wrocław het later die hoofstad van die gelyknamige woiwodskap en in 1999 die hoofstad van die woiwodskap Neder-Silesië geword.
Breslau se inwonertal het omstreeks 1840 die 100 000-kerf verbygesteek, en dit was in die 19de eeu 'n tyd lank die grootste stad van Duitsland ná Berlyn en Hamburg.
↑ www.klimadiagramme.de: Breslau
Ontsluit van "https://af.wikipedia.org/w/index.php?title=Wrocław&oldid=1967265"
Last edited on 31 Maart 2019, at 15:21
Die bladsy is laas op 31 Maart 2019 om 15:21 bygewerk.